YGG โผล่บิ๊กล็อต 12.15 ล้านหุ้น จับตากองทรัสต์ “เอสเอ็มอีฯ” ขายหุ้นยกเข่ง
YGG โผล่บิ๊กล็อต 12.15 ล้านหุ้น จับตากองทรัสต์ "เอสเอ็มอีฯ" ขายหุ้นยกเข่ง
YGG โผล่บิ๊กล็อต 12.15 ล้านหุ้น จับตากองทรัสต์ "เอสเอ็มอีฯ" ขายหุ้นยกเข่ง
22 ธ.ค. 2563

ผู้สื่อข่าวรายงานว่า ในวันนี้ (22 ธ.ค.) มีรายการสรุปซื้อขายกระดานรายใหญ่ (Big lot) ของหุ้นบริษัท อิ๊กดราซิล จำกัด (มหาชน) หรือ YGG จำนวน 1 รายการ ปริมาณ 12,150,100 หุ้น มูลค่ารวม 154.31 ล้านบาท ราคาเฉลี่ย 12.70 บาทต่อหุ้น
โดยราคาหุ้น YGG ปิดตลาดวันนี้ทรงตัวจากวันก่อนหน้าที่ระดับ 13.50 บาท สูงสุดที่ 13.90 บาท ต่ำสุดที่ 13.30 บาท มูลค่าซื้อขายที่ 162.85 ล้านบาท
ทั้งนี้จากการตรวจสอบโครงสร้างผู้ถือหุนใหญ่ YGG พบว่า กองทรัสต์ เอสเอ็มอี ไพรเวท อิควิตี้ ทรัสต์ฟันด์ โดยธนาคารออมสิน เป็นผู้ถือครองหุ้นในสัดส่วนเท่ากับขนาดของรายการบิ๊กล็อตดังกล่าว โดย กองทรัสต์ เอสเอ็มอี ไพรเวท อิควิตี้ ทรัสต์ฟันด์ ถือครองหุ้น YGG จำนวน 12,150,100 หุ้น คิดเป็น 6.75% ดังนั้น จึงเป็นที่น่าจับตาว่า รายการดังกล่าวจะเป็นการทำดีลขายของกองทรัสต์ เอสเอ็มอี ไพรเวท อิควิตี้ ทรัสต์ฟันด์ ของธนาคารออมสินหรือไม่
โครงสร้างผู้ถือหุ้นรายใหญ่ YGG อันดับ 1-5
ที่มา : ตลท. (ภาพรวมข้อมูลผู้ถือหุ้น ณ วันที่ 26/11/2563)
อนึ่ง YGG เสนอขายหุ้น IPO จำนวน 45 ล้านหุ้น ในราคา 5 บาทต่อหุ้น และเข้าซื้อขายในตลาด mai เมื่อวันที่ 7 ม.ค.64 ในกลุ่ม service โดยธนาคารออมสิน เข้าร่วมลงทุนผ่านกองทรัสต์เอสเอ็มอี ไพรเวท อิควิตี้ ทรัสต์ ฟันด์ ตั้งแต่ขาย IPO
 